Lands Museum

Lands Museum er et museum for natur, kultur og historie for Nordre Land og Søndre Land kommuner i Innlandet fylke. Museet ligger i Dokka, ved nordenden av Randsfjorden og Dokkadeltaet naturreservat.</onlyinclude>

Museet ble opprettet i 1927, og gikk i 2004 sammen med Hadeland Folkemuseum inn i Randsfjordmuseet. 

Lands Museum er et 40 mål stort senter innen kultur- og naturhistorie som befinner seg i Landregionen. I friluftmuseet fins rundt 40 bygninger, den eldste fra 1630 og den yngste fra ca. 1924. Disse er historiske bygninger som gjenspeiler områdets gamle bondekultur gjennom århundrene. Det varierer fra storgårder til husmannsplasser og skogsarbeiderkoier. Blant dem er et hus fra 1700-tallet fra Thomle gård, som har rokokkomalerier av kunstneren Peder Aadnes (1739–92). Videre faller en restaurert husmannsplass i Ringelia i Søndre Land, og en utløe i Dokkadeltaet under museet. Museet spiller også en rolle i Grønvold sag og mølle i Torpa.

Museet har et amfi som muliggjør konserter, teater- og filmforestillinger. Dette er også et av stedene der innbyggerne i Land samles 17. mai. Et annet nytt bygg er teateret. Dette ble bygget i forbindelse med markeringen av årtusenskiftet. I museets administrasjonsbygning finnes skiftende utstillinger. 

Lands Museum eier også Brustuen Elektrisitetsverk.

Eksterne lenker
 www.randsfjordmuseet.no

Museer i Innlandet
Friluftsmuseer i Norge
Byggverk i Nordre Land
Kultur i Søndre Land
Etableringer i 1927
Museer etablert i 1920-årene
1927 i Norge
Søndre Lands historie
Kultur i Nordre Land
Nordre Lands historie